ग्वार का साइंटिफिक नाम Cyamopsis Tetragonoloba है. कई स्थानों पर इसे चतरफली के नाम से भी जाना जाता है. ग्वार की फली में विभिन्न प्रकार के विटामिन जैसे विटामिन के,ए, और सी के साथ-साथ कार्बोहाइड्रेट भी काफी मात्रा में पाया जाता हैं. ग्वार फली की सब्जी आयरन का अच्छा स्त्रोत है. शरीर के लिए आवश्यक फॉस्फोरस, कैल्शियम, आयरन और पोटेशियम भी ग्वार की फली में पाया जाता हैं. ग्वार फली का सेवन शायद इसलिए नहीं किया जाता, क्योंकि इसमें स्वाद नहीं होता हैं लेकिन यदि प्रयास करें तो इसे स्वादिष्ट भी बना सकते हैं.